
Hej brevkasse!

Jeg er en pige på 15 år, jeg er 1.73 høj! 

Jeg hører hele tiden at drenge bedst kan lide lave piger, men jeg er altså ikke lav. Jeg forstår ikke hvem der så kan lide høje piger.

 
Hvorfor er drenge kun til lave piger?
=====================================



 Hej med dig :-) 

Det der med at drenge bedst kan lide lave pige er noget værre vås efter min mening. Det kan godt være at folk siger det, men om man kan lide en person har altså ikke noget med deres højde at gøre. Jeg ved godt at det måske kan værre skræmmende for nogle drenge at pigen måske er højere eller at de er samme højde, men ærligt hvis man kan lide en person så er højden altså ikke vigtigt.   
Jeg vil også sige at med den højde du har findes der massere af drenge der er højere, og ellers bliver de det nok med tiden.   
I forhold til det med hvem der kan lide høje piger, vil jeg sige at det er de mennesker der hviler nok i sig selv, til at vide at højden absolut ingen betydning har. 

Jeg håber at du kan bruge mit svar!

De bedste hilsner 

Michelle :-)

 










Hey du!



 

Det er rigtigt, at
man siger, at drenge foretrækker lave piger. Det er noget med forventninger til
"det normale parforhold", der bestemmer, at fyrene skal være højere
end kvinderne. 


Jeg kan godt sætte
mig ind i, at det må være hårdt at få sådan noget at vide. Jeg er selv 203 cm.
Og har også mødt alle de kommentarer og holdninger, som folk har omkring højde.




 

Men jeg kan berolige
dig. Selvom nogle fyre ikke bryder som om, at deres kæreste er højere end dem
selv, så er der mange, som synes, at det er flot med høje piger. Og så er der
nogle, som er ligeglade. Personlighed og stil er ofte vigtigere end ens højde. 


Derfor synes jeg
ikke, at du skal tænke så meget over det. Der skal nok være en fyr, som synes,
at du er sød og ikke ser noget negativt omkring din højde. Og så husk dig selv
på, at de ting som folk siger om høje mennesker ofte ikke passer. 



 

Vær i stedet stolt
af din højde! Den gør dig unik :-) 


Håber, at du kan
bruge mit svar :) Al held og lykke herfra! 


VH.


Gustav




